Jeg vil takke statsråden for svaret. Jeg vil gjerne samarbeide og gi informasjon om disse spørsmålene. Jeg besøkte Sri Lanka i forrige uke. Selv i de områdene som etter sigende skal ha fått mest bistand, er situasjonen håpløs. Det overveiende flertallet bor fortsatt i midlertidige skur, i telt eller i leire. Utsiktene til permanent bolig er ikke der, selv om pengene i utgangspunktet er i systemet. Det er en ganske fortvilet situasjon. Statsråd Solheim skal besøke Sri Lanka neste uke for å jobbe med fredsprosessen. Men disse tingene må ses integrert, for man må ta tak i den humanitære situasjonen i landet og løse dette parallelt. Vil statsråden ta disse spørsmålene opp når han besøker Sri Lanka i neste uke, for å trykke på, slik at hjelpen kan bli organisert på en bedre måte?